

**Марыя Юльянаўна Лісай, настаўнік-філолаг вышэйшай катэгорыі, сярэдняй школы №1 г.Скідзеля Гродзенскага раёна Гродзенскай вобласці,**

**Стыпендыят спецыяльнага фонду Прэзідэнта Рэспублікі Беларусь па сацыяльнай падтрымцы адораных вучняў і студэнтаў.**

**Настаўніку**

 **Марыя Лісай**

Настаўнік, тваё прызначэнне –

Несці адказ на зямлі,

Каб зерні дабра і сумлення

У душах людзей прараслі.

Іх, кволых, яшчэ някемных,

Табе кожны раз прымаць,

Вясці па дарогах нязведаных,

Сябе часцінку аддаць.

Вучыць чалавека малога,

Што трэба працу любіць,

І ў гэтым ёсць перамога,

Інакш на зямлі не пражыць,

Што трэба імкнуцца заўсёды

Да новых, светлых вышынь,

Адолець усе перашкоды,

Узняцца ў зорную сінь.

Іх поспехі і перамогі -

Тваёй мудрай працы плён,

Твае спадзяванні, трывогі -

І так да апошніх дзён.

А кожная іх няўдача

Болем душу апячэ:

Твая памылка, няйначай,

Не ўсё ты зрабіў яшчэ.

Спазнаеш і ўзлёт, і стому,

І радасць, і горыч слёз.

І ўсё ж нікому другому

Ты не аддасі свой лёс.

 **Сістэма работы з адоранымі вучнямі**

“Багацце нацыі – гэта людзі, гонар нацыі – таленавітыя людзі, а будучае нацыі – адораныя людзі. Выявіць апошніх, дапамагчы развіць іх дараванні, не страціць таленты дзіцяці – задача перш за ўсё школы”

(з “Настаўніцкай газеты”)

Галоўнай задачай адукацыi становiцца сёння не толькi авалодванне пэўнай колькасцю ведаў, колькi развiцце творчага мыслення школьнiкаў, фармiравання ўменняў i навыкаў самастойнага пошуку, аналiзу, ацэнкi iнфармацыi, самаактуалiзацыi, самасцвярджэння i самарэалiзацыi творчых здольнасцей.

Наша жыцце ва ўсiх яго праявах становiцца больш складаным i разнастайным, яно патрабуе ад чалавека хуткай арыенцiроўкi, творчага падыходу да вырашэння вялiкiх i малых задач. Чалавеку з творчым складам розуму лягчэй дабiцца поспехаў у любой справе, дасягнуць высокiх вынiкаў. Менавiта ў школе пачынаецца працэс станаўлення творчай асобы. I вельмi важна правiльна арганiзаваць гэты працэс. В. Сухамлiнскi лiчыў, што творчы падыход настаўнiка да вучэбнага працэсу здольны абудзіць у дзiцяцi схаваныя здольнасцi i таленты.

 Набiраючы пяцiкласнiкаў,я ўжо з першых урокаў стараюся знайсцi сярод iх сваiх аднадумцаў.Каб абудзiць цiкавасць да вывучэння роднай мовы, выкарыстоўваю займальны матэрыял,прапаную творчыя класныя i дамашнiя заданнi.

Такiя якасцi дзiцяцi,як уменне нестандартна мыслiць, арыгiнальна выказвацца,творчае ўяўленне,цiкаўнасць,iмкненне да новых ведаў,жаданне знайсцi адказы на шматлiкiя пытаннi,дапамагаюць мне распазнаць у iм будучую зорку,даюць магчымасць выявiць талент .

У рад асноўных задач я стаўлю перад сабой такiя:

- навучыць дзяцей думаць, выражаць свае думкi ў вуснай i пiсьмовай форме;

- аналiзаваць, параўноуваць, абагульняць, рабiць вывады;

- развiваць у вучняў здольнасць валодаць словам, разумець слова, разглядаць яго з розных бакоў;

- правiльна карыстацца моўнымi сродкамi для выражэння сваiх думок.

Плануючы свой урок, я ў першую чаргу думаю аб тым, каб на iм было цiкава моцным вучням – для iх складаны матэрыял, заданнi, якiя могуць трапiцца на алiмпiядах, конкурсах, у тэстах, падбiраю такiя сказы, тэксты, па якiх вучнi маглi б выказацца, выбраць радкi, якiя могуць быць тэмамi вусных выказванняў. I абавязкова на кожным уроку ўдзяляю некалькi хвiлiн больш глыбокаму азнаямленню з той цi iншай тэмай, iнакш кажучы, даю тое, чаго няма ў падручнiку.

Урок пачынаецца з матывацыi,калi трэба пераканаць вучняў у неабходнасцi працаваць. У якасцi эпiграфаў выкарыстоўваю словы вядомых людзей:

Шчасце у кожнай тваей перамозе,

Шчасце – адолець i вецер, i град,

Шчасце – нiдзе не спыняцца ў дарозе,

Спынiшся – плынню адгонiць назад.

 С. Грахоўскi.

Ратуе толькi крок наперад.

Яшчэ адзiн крок.

Усе пачынаецца з кроку наперад.

 Экзюперы.

Ісці да мэты-устаць да ўсходу

 І даць зямлю адчуць нагам,

Ды, крышачы сцяну нягоды,

Ісці насуперак вятрам.

 Няхай палохаюць віхуры,

 Ты не мяняй кірунак свой,

 Бо нават птушкі супраць буры

 Сядзяць наперад галавой.

 П.Броўка

Такiя i падобныя радкi ствараюць эмацыянальны настрой, маюць выхаваўчае значэнне. Развiцце творчых здольнасцей ёсць адзiн са спосабаў матывацыi вучняў на ўроку.

 Мэтавызначэнне можна правесцi з дапамогай апорных слоў: Успомнiм

 Даведаемся

Выкарыстаем

Прааналiзуем

 Навучымся

Будзем умець

Гэтыя словы запiсаны ў вучняу ў апорных канспектах. Пры дапамозе апорных слоў мэты вучнi вызначаюць самастойна.

Вялiкая роля у развiццi творчага патэнцыялу школьнiкаў належыць самастойнай рабоце. Вядомы педагог К.В. Ушынскi сцвярджаў, што самастойнасць вучняў у набыццi ведаў прынясе больш пладоў, чым гатовы матэрыял, прадстаўлены настаўнiкам. Задача настаўнiка – правiльна арганiзаваць вучэбны працэс, накiроўваць разумовую дзейнасць вучняў, якiя працуюць самастойна. Пры гэтым важна, каб практычныя заданнi выконвалiся школьнiкамi не механiчна, а свядома, трэба дабiвацца, каб у практычную работу дзецi ўносiлi элементы творчасцi.

Асноўная мэта самастойнай работы вучняў у тым, каб навучыць дзяцей думаць, аналiзаваць, абагульняць, што ў сваю чаргу дапаможа засвоiць вучэбны матэрыял.

Самастойную работу можна арганiзаваць як на этапе вывучэння новага матэрыялу, так i ў час замацавання:

- самастойнае знаемства з правiлам;

- складанне таблiцы, схемы;

- складанне плана паведамлення;

- выкананне заданняў па варыянтах;

- заданнi з элементамi творчасцi (сказы са звароткамi, з аднароднымi членамi,дзеепрыметнымі і дзеепрыслоўнымі зваротамі, прыказкi са словамi, якiя дадзены ў практыкаваннi);

- iндывiдуальныя заданнi па картках.

Важнае месца ў выкладаннi беларускай мовы i лiтаратуры займаюць творчыя самастойныя работы:

- сачыненнi – мiнiяцюры;

- сачыненнi па апорных словах;

- сачыненнi па пачатку;

- сачыненнi на падставе ўласных назiранняў;

- сачыненнi па прыказках;

- сачыненнi па аналогii з прачытаным;

- складанне казак.

Нядаўна стала прапаноўваць дзецям i такiя вiды сачыненняў:

- фантазiя – карцiнка (апiшы словамi карцiнку, якой няма, якая толькi ў тваiм уяўленнi. Пасля яе можна намаляваць.);

- музычнае сачыненне (апiшы вобразы, якiя ўзнiкаюць у тваёй свядомасцi пасля праслухоўвання музычнага твора);

- сачыненне – працяг напiсанага нядаўна дыктанта або пераказу.

Работы творчага характару павышаюць цiкавасць дзяцей да вучобы, развiваюць iх назiральнасць, вучаць самастойна рашаць пастаўленыя задачы. Важна i тое, што ў творчых пiсьмовых работах праяўляюцца iндывiдуальныя рысы вучняў, асаблiвасцi iх мовы.

Вучнi развiваюцца ў дзейнасцi: шукаюць, здабываюць веды, параўноўваюць, класiфiкуюць, дзякуючы прадстаўленай iм свабодзе самавыражэння. Для таго, каб актывiзаваць разумовыя здольнасцi дзяцей, развiваць iх творчасць, мэтазгодна выкарыстоўваць на ўроках гульнi. Роля займальнасцi як яркага, эмацыянальнага сродку ў актывiзацыi навучальнага працэсу неаднаразова падкрэслiвалася айчыннымi i замежнымi вучонымi.

Вучоны У.Б. Бандарэўскi сцвярджае, што займальнасць «абуджае цiкаўнасць, цiкаўнасць пераходзiць у дапытлiвасць i абуджае iнтарэс да прадмета, што ў сваю чаргу параджае патрэбнасць у глыбокiм авалодваннi ведамi i вядзе да раскрыцця i развiцця патэнцыяльных задаткаў i здольнасцей».

Вельмi падабаецца дзецям гульня «Апранi слова». Вучням даецца слова (працавiтасць, свiтанне, здольнасць iнш.). Яны павiнны вызначыць яго лексiчнае значэнне, падабраць, калi магчыма, сiнонiмы, антонiмы, паронiмы, прааналiзаваць фанетычныя асаблiвасцi, зрабiць марфемны, словаўтваральныя, марфалагiчныя разборы. Падабраць да яго рыфмы, перакласцi на рускую мову.

Гэты прыём дазваляе хутка i дастаткова поўна актуалiзаваць веды па розных раздзелах мовы, развiвае пазнавальны iнтарэс.

Магчымы такi варыянт: загадаць вучням загадку:

То таўсцее, то худзее,

 На калене плача,

А хто чуе – не бядуе:

 Весялiцца, скача. (Гармонiк)

або

 Дружу я з кожным хлапчуком,

 Бываю з выгляду дваякай:

 Удзень – заўседы абручом,

 А як падыдзе ноч – вужакай. (Папруга)

або

Закаціўся пад плот,

 Лёг у баразёнцы,

 Паласаты жывот

 Грэючы на сонцы (Гарбуз)

А пасля таго, як дзецi адгадаюць, правесцi гульню «Апранi слова».

Гульня «Ланцужок».

Адзiн называе назоўнiк, другi ўтварае ад яго прыметнiк, або адзiн называе поўную форму прыметнiка – другi ўтварае кароткую i г.д.

Гульня «Чарадзейны ланцужок».

 У дадзеным слове змянiць лiтару, каб утварылася новае ( лес-лёс-нёс i г.д.).

 Гульня «Спаборнiцтва» ( па варыянтах).

Па лексiчным значэннi адгадаць слова.

Гульня «Рыфма».

Да дадзеных слоў падабраць рыфмы.

Гульня «Пабудзем следчымi».

Дадзены прыметнiкi, эпiтэты. Трэба падабраць да iх назоўнiкi.

Гульня «Займальныя мадэлi».

Дадзена мадэль, схема слова. Запiсаць па ёй словы, як мага больш (\_ е \_ , \_ а \_ а ).

Гульня «У майстэрнi слова» ( можна праводзiць слоўнiкавы дыктант).

Запiсаць у слупок словы. Па першых лiтарах слоў прачытаць новыя словы. Скласцi з iмi сказы

**Н**астрой

**У**згорак

**М**ядзведзь

**А**кацыя

**Р**оўнядзь

Магчымы такi варыянт: напiсаць слова зверху ўнiз, на кожную лiтару прыдумаць i запiсаць словы (усмешка, прыгожы).

Можна прапанаваць гэта ў якасці дамашняга задання.

Гульня «Словы-хiтруны».

Запiсаць словы пад дыктоўку, знайсцi ў іх iновыя словы ( узлесак, чалавек, часнок, паходка, тыдзень, высокi, малаток i г.д.).

Гульня «Адзiн-многа» (слоўнiкавая дыктоўка з заданнем).

Дыктуецца слова ў адзiночным лiку, вучнi ставяць яго ў множным лiку i запiсваюць (неба- нябёсы,дым- дымы)

Такiя заданнi i практыкаваннi даюць магчымасць выклiкаць у дзяцей цiкавасць да навучання беларускай мове, абудзiць у iх жаданне думаць, параўноваць, аналiзаваць. Яны накiраваны на развiццё лагiчнага i вобразнага мыслення, уяўлення, памяцi, кемлiвасцi i з’яўляюцца надзейным сродкам для трэнiроўкi маўленчага апарату i фанематычнага слыху вучняў, узбагачэння iх лексiчнага запасу.

Павышэнню цiкавасцi да роднай мовы садзейнічаюць i займальныя формы правядзення ўрокаў:

- урок-падарожжа;

- урок-даследаванне;

- урок-пошук;

- урок-праект;

- урок-адкрыццё i г.д.

У час такiх урокаў фармiруюцца i развiваюцца ў вучняў даследчыя ўменнi i навыкi.

Часта праводжу на ўроках лiнгвiстычны аналiз тэксту (вызначыць асноўную думку, тэму, стыль, тып, спосабы сувязi сказаў у тэксце, выкарыстанне моўных сродкаў). Гэта работа не толькi развiвае творчыя здольнасцi, але i рыхтуе вучняў да экзаменаў, цэнтралiзаванага тэсцiравання, алiмпiядаў, а таксама фармiруе навыкi даследчай дзейнасцi.

Творчыя здольнасцi дзiцяцi развiваюцца i пры выкананнi дамашняга задання. Можна практыкаваць нетрадыцыйныя вiды дамашняга задання:

- складанне слоўнiкаў, таблiц, схемаў, алгарытмаў;

- напiсанне казак, вершаў, акравершаў, прыдумванне загадак.(скласці акраверш на тэму “Зіма”, “Лета”, “Дружба”.

**З**асыпаны усе дарогі, **Л**ес звініць ад галасоў,

 **І** лес у інеі стаіць, **Е**лкі, сосны зелянеюць

**М**ароз змарыў яго нябогу, **Т**ут чаруе лета зноў,

**А** ён дзіўныя казкі сніць. **А** ў траве суніцы спеюць.

Такiя вiды работ развiваюць уяўленне, кемлiвасць, прымушаюць паглядзець на свет свежымi вачыма, развiваюць пазнавальную i творчую актыўнасць. А гэта станоўча адбiваецца на якасцi ведаў вучняў.

Для правядзення рэфлексii вучням прпаную пачатак фразы, якую яны павiнны прадоўжыць:

- Сення на ўроку я…;

- Мы навучылiся…;

- Мне было цiкавым…;

- Я зразумеў…;

- Калi б мая мама ўбачыла, як я працую на ўроку, яна…

На кожным уроку ствараю сiтуацыi поспехаў для сваiх вучняў. Поспех у вучобе – адна з крынiц унутраных сiл школьнiка, якая параджае энергiю для пераадолення цяжкасцей, жаданне вучыцца. Таму неабходна даць кожнаму вучню магчымасць перажыць радасць дасягнення, усвядомiць свае магчымасцi, паверыць у сябе.

Многа часу аддаю правядзенню iндывiдуальных заняткаў ,на якiх мы рашаем заданнi,дзе патрэбны не толькi веды,але i творчае ўяўленне,логiка,iнтуiцыя,самi складаем заданнi,знаёмiмся з афарызмамi,завучваем iх,складаем тэксты вусных выказванняў,працуем з рознымi слоўнiкамi,рэдагуем тэксты

 **Сістэма работы**

 **па падрыхтоўцы вучняў да алімпіяды**

 **па беларускай мове і літаратуры**

1. **клас**

 1. Дыягностыка, фарміраванне цікавасці да прадмета.

2.Творчыя заданні на ўроках.

3.Творчыя дамашнія заданні.

4.Знаёмства з асаблівасцямі пабудовы вуснага выказвання ( на ўроках і ў час індывідуальных заняткаў).

5.Факультатыўны курс “Развіццё маўлення”.

6.Індывідуальныя заняткі.

7.Удзел у творчых конкурсах раённага ўзроўню.

8.Удзел у рэспубліканскім конкурсе “Буслік”.

9.Удзел ва ўнутрышкольнай алімпіядзе.

 **6 клас**

1. Заахвочванне цікавасці да прадмета, развіццё творчага пачатку.
2. Творчыя заданні на ўроках.
3. Творчыя дамашнія заданні.
4. Знаёмства з асаблівасцямі пабудовы вуснага выказвання ( на ўроках і ў час індывідуальных заняткаў).
5. Факультатыўны курс “Слова ў тэксце”.
6. Індывідуальныя заняткі па паглыбленні ведаў.
7. Удзел у творчых конкурсах раённага ўзроўню.
8. Удзел у рэспубліканскім конкурсе “Буслік”.
9. Удзел ва ўнутрышкольнай алімпіядзе.

**7 клас**

1. Паглыбленае паўтарэнне па раздзелах “Фанетыка”, Арфаэпія”, “Арфаграфія”.
2. Творчыя заданні на ўроках.
3. Творчыя дамашнія заданні.

4. Асаблівасці пабудовы вусных выказванняў на розныя тэмы ( на ўроках і ў час індывідуальных заняткаў).

5.Знаёмства з асаблівасцямі напісання водгуку ( на ўроках і ў час індывідуальных заняткаў).

6.Індывідуальныя заняткі па сістэматызацыі ведаў.

7.Факультатыўны курс “Слова ў тэксце”.

8.Удзел у творчых конкурсах раённага і абласного ўзроўняў.

 9.Удзел у рэспубліканскім конкурсе “Буслік”.

10.Удзел ва ўнутрышкольнай, раённай алімпіядах.

**8 клас**

1. Мэтанакіраваная моўная падрыхтоўка па некалькіх накірунках:

а) паглыбленае паўтарэнне па раздзелах “Словаўтварэнне”, “Лексіка”;

б) работа з тэкстам;

в) рашэнне тэставых заданняў;

г) творчыя заданні на ўроках;

д) творчыя дамашнія заданні;

е) навучанне прыёмам пабудовы вусных выказванняў;

ж) навучанне напісанню водгуку (падбор цытат, складанне планаў напісання)

 2. Факультатыўны курс “Слова ў тэксце”.

 3. Удзел у творчых конкурсах раённага, абласнога і рэспубліканскага ўзроўняў.

 4. Удзел у рэспубліканскім конкурсе “Буслік”.

 5. Удзел ва ўнутрышкольнай і раённай алімпіядах.

 **9 клас**

1. Паглыбленае паўтарэнне па раздзелах “Марфаграфія”, “Фразеалогія”.
2. Творчыя заданні на ўроках.
3. Творчыя дамашнія заданні.
4. Навучэнне рабоце з навуковай літаратурай.
5. Рашэнне тэставых і алімпіядных заданняў.
6. Пабудова вусных выказванняў на прапанаваныя тэмы.
7. Напісанне водгукаў на паэтычныя творы.
8. Факультатыўны курс “Выкажыся, каб я цябе ўбачыў”
9. Удзел у школьным конкурсе “Вучань года”.
10. Удзел у творчых конкурсах раённага, абласнога і рэспубліканскага ўзроўняў.
11. Удзел у рабоце вочна-завочнай школы “Умники и умницы”.
12. Удзел ва ўнутрышкольнай і раённай алімпіядах.

 **10 клас**

1. Глыбокая лінгвістычная падрыхтоўка па раздзелах “Тэкст. Стылі і тыпы тэкстаў”, “Сітаксіс і пунктуацыя”
2. Творчыя заданні на ўроках.
3. Творчыя дамашнія заданні.
4. Рашэнне тэставых і алімпіядных заданняў.
5. Разбор тэм вуснага выказвання (назапашванне і сістэматызацыя матэрыялу, прывіццё навыкаў арганізацыі працы з тэмай вуснага выквазвання на алімпіядзе).
6. Напісанне водгукаў (назапашванне, карэкцыя і сістэматызацыя матэрыялу).
7. Навукова-даследчая дзейнасць.

8. Факультатыўны курс “ Пад ветразем спасціжэння творчасці”.

 9. Удзел у школьным конкурсе “Вучань года”.

1. Удзел у творчых конкурсах раённага, абласнога і рэспубліканскага ўзроўняў.
2. Удзел у рабоце вочна-завочнай школы “Умники и умницы”.
3. Удзел ва ўсіх магчымых этапах рэспубліканскай алімпіяды.

**11 клас**

1. Глыбокая лінгвістычная падрыхтоўка з улікам вопыту, набытага на розных этапах рэспубліканскай алімпіяды і сістэматычная работа па некалькіх накірунках:

а) практычная работа з блокамі матэрыялаў па раздзелах “Словаўтварэнне”, “Арфаэпія”, “Фразеалогія”, “Сінтаксіс і пунктуацыя”;

б) рашэнне тэставых і алімпіядных задач;

в) разбор тэм вусных адказванняў, прывіццё навыкаў арганізацыі працы з тэмай вуснага выказвання на алімпіядзе;

г) напісанне водгукаў на паэтычныя і празаічныя творы;

д) комплексны аналіз тэксту.

 2. Навукова-даследчая дзейнасць.

3. Факультатыўны курс “Шукаем шэдэўры!”

4. Удзел у школьным конкурсе “Вучань года”.

5. Удзел у творчых конкурсах раённага, абласнога і рэспубліканскага ўзроўняў.

6. Удзел у рабоце вочна-завочнай школы “Умники и умницы”.

7. Удзел ва ўсіх магчымых этапах рэспубліканскай алімпіяды.

**Тэст на вызначэнне схільнасці настаўніка да работы з адоранымі дзецьм**

1. Ці лічыце вы, што сучасныя формы і метады работы з адоранымі дзецьмі могуць быць палепшаны?

а) так;

б) не, яны і так дастаткова добрыя;

в) так, у некаторых выпадках, але пры сучасным стане школы – не вельмі.

1. Ці ўпэўнены вы, што самі можаце ўдзельнічаць у змяненні работы з адоранымі дзецьмі?

а) так, у большасці выпадкаў;

б) не;

в) так, у некаторых выпадках.

1. Чы магчыма тое, што некаторыя з вашых ідэй садзейнічалі б значнаму паляпшэнню ў выяўленні адораных дзяцей?

а) так;

б) так, пры спрыяльных умовах;

в) толькі ў некаторай ступені.

 4. Ці лічыце вы, што ў недалёкай перспектыве будзеце адыгрываць важную ролю ў прынцыповых змяненнях ў навучанні і выхаванні адораных дзяцей?

 а) так;

 б) малаверагодна;

 в) магчыма.

 5. Калі вы пачынаеце нейкую работу, ці думаеце аб тым, што ажыцявіце свой замысел , які дапаможа палепшыць становішча спраў?

 а) так;

 б) часта думаю, што не змагу;

 в) так, часта.

 6. Ці ёсць у вас жаданне заняцца вывучэннем асаблівасцей неардынарных асоб?

 а) так, гэта мяне прыцягвае;

 б) не;

 в) усё залежыць ад запатрабаванасці такіх людзей у грамадстве.

 7. Вам часта прыходзіцца займацца пошукам новых метадаў развіцця здольнасцей дзяцей. Ці адчуваеце вы задавальненне ў гэтым?

 а) так;

 б) задавальняюся тым, што ёсць;

 в) не.

 8. Калі праблема не вырашана, але яе рашэнне вас хвалюе, ці хочаце вы адшукаць той тэарэтычны матэрыял, які дапаможа вырашыць праблему?

 а) так;

 б) не, дастаткова ведаў перадавого вопыту;

 в) не.

 9. Калі вы перажываеце педагагічныя зрывы, то:

 а) праявіце яшчэ большую ўпартасць у пачынанні;

 б) махнеце рукой на задуму;

 в) прадоўжыце рабіць сваю справу.

 10. Ці ўспрымаеце вы крытыку ў свой адрас лёгка і без крыўды?

 а) так;

 б) не зусім лёгка;

 в) балюча.

 11. Калі вы крытыкуеце каго-небудзь, ці спрабуеце вы ў той жа час яго падбадзёрыць?

 а) не заўсёды;

 б) пры добрым настроі;

 в) у асноўным стараюся гэта рабіць.

 12. Ці можаце вы адразу ўспомніць падрабязна гутарку з цікавым чалавекам?

 а) так, канечне;

 б) запамінаю толькі тое, што цікавіць;

 в) усяго ўспомніць не магу.

 13. Калі вы пачуеце незнаёмы тэрмін у сваім кантэксце, ці зможаце яго паўтарыць у сходнай сітуацыі?

 а) так, без цяжкасцей;

 б) так, калі гэты тэрмін лёгка запомніць;

 в) не.

 14. Вучань задае вам пытанне на “забароненую” тэму. Вашы дзеянні:

 а) вы ўхіляецеся ад адказу;

 б) вы тактоўна пераносіце адказ на другі час;

 в) вы спрабуеце адказваць.

 15. У вас ёсць сваё асноўнае крэда ў прафесійнай дзейнасці. Калі вы яго абараняеце, то:

 а) мажаце адказацца ад яго, калі выслухаеце переканаўчыя довады апанентаў;

 б) застанецеся на сваіх пазізыях, якія б аргументы ні выстаўлялі;

 в) зменіце сваё меркаванне.

 16. На ўроках мяне задавальняюць наступныя адказы вучняЎ:

 а) сярэдні;

 б) дастатковы;

 в) арыгінальны.

 17. У час адпачынку вы аддаяце перавагу наступнаму:

 а) рашаць праблемы, якія звязаны з работай;

 б) пачытаць цікавую кнігу;

 в) паглыбіцца ў свет вашых любімых захапленняў.

1. Вы распрацоўваеце новы ўрок. Спыніце гэту справу калі:

а) на ваш погляд, справа выдатна выканана, даведзена да канца;

б) вы больш ці менш задаволены;

в) вы яшчэ не ўсё зрабілі, але ёсць і іншыя справы.

**Апрацоўка вынікаў**

 **Падлічыце балы, якія вы набралі, наступным чынам: за адказ “а” - 3, “б” – 1, “в” – 2.**

**49 і больш балаў**. Вы маеце вялікую схільнасць да работы з адоранымі дзецьмі. У вас ёсць для гэтага патэнцыяльныя магчымасці. Вы здольныя стымуляваць творчую актыўнасць, падтрымліваць розныя віды творчай дзейнасці вучняў**.**

**Ад 24 да 28 балаў.** У вас ёсць схільнасць да работы з адоранымі дзецьмі, але яны патрабуюць дадатковых вашых жаданняў, рэсурсаў і актыўнага самарэгулявання ў інтэлектуальным працэссе. Вам неабходны выбар аб’екта накіраванасці творчага інтарэсу вучняў.

**23 і менш балаў.** Схільнасцей да работы з адоранымі дзецьмі малавата. У большай меры вы самі не праяўляеце да гэтага асаблівага “рвення”. Але пры адпаведнай мабілізацыі духоўных сіл, веры ў сябе, крапатлівай работы ў сферы павышанага інтэлекту вы зможаце дасягнуць многага ў рашэнні дадзенай праблемы.

 **Рэкамендацыі настаўнікам па рабоце з адоранымі дзецьмі**

1. Вывучаць метадычную літаратуру па развіцці творчых здольнасцей вучняў.
2. Забяспечваць змястоўнае напаўненне ўрока заданнямі творчага характару.
3. Планаваць і ажыццяўляць паглыбленае паўтарэнне на кожным уроку.
4. Запяспечваць эфектыўнае правядзенне заняткаў школьнага кампаненту.
5. Удасканальваць моўную культуру, ажыццяўляць на кожным уроку кантроль за разуменнем і засваеннем праграмнага матэрыялу.
6. Эфектыўна арганізоўваць дзейнасць вучняў на ўроку і карэкцыю па засваенні праграмнага матэрыялу.
7. Разнастаіць формы пазакласнай і пазаўрочнай дзейнасці вучняў.
8. Сістэматычна праводзіць заняткі па падрыхтоўцы вучняў да алімпіяд.
9. Удзельнічаць з адоранымі дзецьмі ў творчых конкурсах розных узроўняў.
10. Павысіць персанальную адказнасць за якасць прадметнага выкладання.

Амерыканскі даследчык Блум, які вывучаў біяграфіі вядомых людзей, падкрэслівае: “Якімі б ні былі здольнасці дзяцей у раннім узросце, без актыўнай падтрымкі і спецыяльных метадаў навучання яны наўрад ці дасягнулі б тых вышынь, пакарыўшы якія, сталі знакамітымі”. Таму кожнаму настаўніку неабходна нестандартна падыходзіць да арганізацыі і правядзення ўрокаў, займацца распрацоўкамі аўтарскіх праграм, творчых заданняў, знаходзіць індывідуальны падыход да здольнасцей кожнага вучня. І тады абавязкова вырасце талент!